EkBass/fiwiki-20250220-pages-articles huggingface dataset:
Much Ado About Nothing

Much Ado About Nothing on William Shakespearen samannimiseen näytelmään perustuva elokuva. Elokuvan ohjasi ja tuotti Joss Whedon. Elokuvan päärooleissa esiintyvät Amy Acker ja Alexis Denisof. Sivurooleja esittävät muiden muassa Nathan Fillion, Clark Gregg, Fran Kranz ja Reed Diamond. Elokuva ilmestyi vuonna 2012. == Tuotanto == Elokuva kuvattiin 12 päivässä Santa Monicassa mustavalkoiselle filmille. Joss Whedon ja Kay Cole perustivat tuotantoyhtiön Bellwether Pictures, joka tuotti elokuvan. Projektista vihjasi ensimmäisenä fanejaan huijaavanakin tunnettu Nathan Fillion, kun hän linkitti Twitteriinsä elokuvan kotisivun. Monet fanit uskoivat tämän olevan jälleen yksi pila, kunnes myös Fran Kranz ilmoitti niin ikään Twitterissä elokuvan olevan tulossa. == Rooleissa == Whedon palkkasi elokuvaan hänen muissakin projekteissa näytelleitä henkilöitä, kuten Amy Ackerin, Alexis Denisofin, Nathan Fillionin, Fran Kranzin ja Tom Lenkin. == Lähteet == Luokka:Vuoden 2012 yhdysvaltalaiset elokuvat Luokka:Yhdysvaltalaiset mustavalkoelokuvat Luokka:Yhdysvaltalaiset independent-elokuvat Luokka:Joss Whedonin käsikirjoittamat elokuvat Luokka:Joss Whedonin ohjaamat elokuvat Luokka:Yhdysvaltalaiset näytelmiin perustuvat elokuvat
SMS Elsass

SMS Elsass oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1936. == Valmistus == Alus tilattiin Schichaulta Danzigista osana vuoden 1900 laivastolain hankintoja ja sen köli laskettiin 1901. Alus laskettiin vesille 26. toukokuuta 1903 ja se valmistui 29. marraskuuta 1904.Gardiner, Robert 1860-1905 s. 248 == Palvelus == Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa, kunnes se poistettiin alusluettelosta 31. maaliskuuta 1931.Gardiner, Robert 1906-1921 s. 141 == Lähteet == * * * === Viitteet === Luokka:Braunschweig-luokan taistelulaivat Luokka:Reichsmarinen taistelulaivat Luokka:Saksan ensimmäisen maailmansodan taistelulaivat
SMS Hessen

SMS Hessen oli Saksan keisarikunnan laivaston vuonna 1905 valmistunut Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus luovutettiin toisen maailmansodan päätyttyä sotakorvauksena Neuvostoliitolle, jossa se nimettiin Tseliksi. Alus romutettiin 1960. == Valmistus == Alus tilattiin Germaniawerftiltä Kielistä osana vuoden 1900 laivastolain hankintoja ja sen köli laskettiin 15. huhtikuuta 1902. Alus laskettiin vesille 18. syyskuuta 1903 ja se valmistui 19. syyskuuta 1905.Gardiner, Robert 1860-1905 s. 248Dodson, Aidan s. 66 == Palvelus == Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistövajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa. Aluksen höyrykattilat uusittiin ja se muutettiin radio-ohjatuksi maalilaivaksi.Gardiner, Robert 1906-1921 s. 141 Toisen maailmansodan päätyttyä alus luovutettiin 1946 sotakorvauksena Neuvostoliitolle, joka nimesi sen Tseliksi. Aluksen kohtalosta ei ole tarkempia tietoja.Gardiner, Robert 1922-1946 == Lähteet == * * * * === Viitteet === Luokka:Braunschweig-luokan taistelulaivat Luokka:Reichsmarinen taistelulaivat Luokka:Saksan ensimmäisen maailmansodan taistelulaivat
SMS Preußen (1903)

SMS Preussen oli Saksan keisarikunnan laivaston Braunschweig-luokan taistelulaiva, joka palveli ensimmäisessä maailmansodassa sekä sen jälkeen Reichsmarinessa. Alus romutettiin 1931. == Valmistus == Alus tilattiin AG Vulcanilta Stettinistä osana vuoden 1900 laivastolain hankintoja ja sen köli laskettiin huhtikuussa 1902. Alus laskettiin vesille 30. lokakuuta 1903 ja se valmistui 12. heinäkuuta 1905.Gardiner, Robert 1860-1905 s. 248Dodson, Aidan s. 66 == Palvelus == Ensimmäisessä maailmansodassa alus kuului laivaston 4. laivueeseen, joka palveli Itämerellä vuonna 1915. Miehistö vajeen takia laivue siirrettiin satamapalvelukseen ja sen henkilöstö sijoitettiin muille aluksille. Sodan päätyttyä alus jatkoi palvelustaan Reichsmarinessa F-luokan miinanraivajien emälaivaksi muutettuuna. Alus poistettiin alusluettelosta 5. huhtikuuta 1929 ja se romutettiin 1931 lukuun ottamatta 63 metriä pitkää keskiosaa, jota käytettiin räjähdekokeiden koealustana. Se nimettiin Vierkantiksi eli tasapohjaksi.Gardiner, Robert 1906-1921 s. 141 == Lähteet == * * * === Viitteet === Luokka:Braunschweig-luokan taistelulaivat Luokka:Reichsmarinen taistelulaivat Luokka:Saksan ensimmäisen maailmansodan taistelulaivat
Salvinoriini A

Salvinoriini A on päihteenä käytetyn Salvia divinorum -kasvin vaikuttava aine. Sillä on aistiharhoja tuottavia sekä dissosiatiivisia tai psykedeelisiä vaikutuksia. Salvinoriini A:n vaikutukset kestävät käyttötavasta riippuen muutamasta minuutista tuntiin. Lisäksi on havaittu muutamia muita salvinoriineja. Salvinoriini A on rakenteeltaan erilainen kuin useimmat muut luonnossa esiintyvät hallusinogeenit (kuten DMT, psilosybiini tai meskaliini), sillä se ei sisällä typpiatomeja. Näin ollen se ei myöskään ole alkaloidi. Salvinoriini A on vaikutusmekanismiltaan κ-opioidireseptorin agonisti. Se oli ensimmäinen havaittu tällä mekanismilla vaikuttava yhdiste, joka ei ole alkaloidi. Salvinoriini A:n vaikutusmekanismi selvisi Bryan L. Roth:n laboratoriossa tehdyissä tutkimuksissa. ==Lähteet== == Aiheesta muualla == *PubChem: Salvinorin A *DrugBank: Salvinorin A * ChemSpider: Salvinoriini A (113947) * IUPHAR ligand: 1666 * ChEMBL: Salvinoriini A (CHEMBL445332) *Toxin, Toxin-Target Database (T3DB): Salvinorin A Luokka:Dissosiatiivit Luokka:Terpeenit Luokka:Furaanit Luokka:Laktonit Luokka:Esterit Luokka:Opioidit Luokka:Lääkeaineet joilla ei ole ATC-koodia
Siilo

Siilo voi tarkoittaa seuraavia: * varastosiilo, korkea lieriömäinen viljan, hiekan, malmin tai muun aineen säiliö * Siilo, Silo, muinainen kaupunki Israelissa * Siilo, Tampereen taidemuseon uuden päärakennuksen sisältävä suunnitelma (arkkitehtuurikilpailun voitto v. 2017) * Siilon saaga, Hugh Howeyn romaanitrilogia * Siilotalot, rakennuskompleksi Oulussa
Silo

Silo voi tarkoittaa seuraavia: * Silo, Siilo, muinainen kaupunki Israelissa * Silo, kylä, kaupunginosa tai kulmakunta Laitilassa * Silo, Asturian kuningas 774-783 * Silo, suomalainen tekstiilialan yritys * Silo, kirjailija Mario Rodríguez Cobosin käyttämä nimimerkki * Susan Silo (s. 1942), yhdysvaltalainen näyttelijä
Risto Ahti (kirkkoherra)

Risto Voitto Ahti (24. maaliskuuta 1942 Somero – 20. heinäkuuta 2013) oli Ypäjän seurakunnan pitkäaikainen kirkkoherra. Ahti suoritti ylioppilastutkinnon vuonna 1962 Someron yhteiskoulussa, teologian kandidaatin tutkinnon vuonna 1967 Helsingin yliopistossa ja sai pappisvihkimyksen Turussa samana vuonna. Ahti toimi pappina ensin Salossa. Vuonna 1972 hän siirtyi Ypäjän seurakunnan kirkkoherraksi, missä tehtävässä toimi eläkkeelle jäämiseensä asti vuoteen 2012. Vuosina 2002–2010 hän oli Tammelan rovastikunnan lääninrovastina. Ahti julkaisi seitsemän aihepiiriltään hengellistä kirjoitus- ja pakina- ja kaskukokoelmaa. ==Teoksia== * * * * * * * ==Lähteet== Luokka:Suomen evankelis-luterilaisen kirkon papit Luokka:Suomalaiset kirjailijat Luokka:Vuonna 1942 syntyneet Luokka:Vuonna 2013 kuolleet
Salvinoriinit

Salvinoriinit ovat yhdisteitä, joita esiintyy luonnossa ainakin mazatecinsalvia (Salvia divinorum) -kasvissa, jota käytetään yleisesti päihteenä. Pääasiallinen vaikuttava yhdiste on salvinoriini A. Yleisimmät salvinoriinit (A–F) Name Rakenne R1 R2 Aktiivisuus Salvinoriini A -OCOCH3 − aktiivinen Salvinoriini B -OH − epäaktiivinen Salvinoriini C -OCOCH3 -OCOCH3 tuntematon Salvinoriini D -OH -OCOCH3 epäaktiivinen Salvinoriini E -OCOCH3 -OH epäaktiivinen Salvinoriini F -H -OH tuntematon == Aiheesta muualla == *Dr. Duke's Phytochemical and Ethnobotanical Databases: Salvinorin Luokka:Furaanit Luokka:Terpeenit
Piotr Greger

Piotr Greger (s. 28. maaliskuuta 1964 Tychy) on puolalainen roomalaiskatolinen piispa. Hänet vihki papiksi Katowicen hiippakuntaan Damian Zimoń 13. toukokuuta 1989, ja hänet inkardinoitiin Bielsko-Żywiecin hiippakuntaan 25. maaliskuuta 1992. Hänet nimitettiin Bielsko-Żywiecin vihkipiispaksi ja Assavan titulaaripiispaksi 22. lokakuuta 2011.Catholic-Hierarchy.org: Bishop Piotr Greger == Lähteet == Luokka:Puolalaiset papit Luokka:Katoliset piispat Luokka:Vuonna 1964 syntyneet Luokka:Elävät henkilöt
Carlos Mariano Pérez Eslava

Carlos Mariano Pérez Eslava (24. marraskuuta 1907 – 25. maaliskuuta 1985) oli argentiinalainen roomalaiskatolinen arkkipiispa. Hänet vihittiin salesiaanien papiksi 9. heinäkuuta 1933 ja nimitettiin Comodoro Rivadavian hiippakunnan piispaksi 13. maaliskuuta 1957. Piispaksi vihkiminen seurasi 19. toukokuuta. Pääkonsekraattorina toimi Germiniano Esorto, jota avustivat Vladimiro Boric Crnosija ja José Borgatti. Pérez Eslava asetettiin virkaansa 6. heinäkuuta.Catholic-Hierarchy.org: Archbishop Carlos Mariano Pérez Eslava, S.D.B. Pérez Eslava nimitettiin 26. joulukuuta 1963 ja asetettiin 11. huhtikuuta 1964 Saltan arkkihiippakunnan arkkipiispaksi. Hän osallistui Vatikaanin toiseen kirkolliskokoukseen. Hän jäi eläkkeelle 7. tammikuuta 1984. == Lähteet == Luokka:Argentiinalaiset papit Luokka:Katoliset arkkipiispat Luokka:Vuonna 1907 syntyneet Luokka:Vuonna 1985 kuolleet
José Borgatti

José Borgatti (17. syyskuuta 1891 Buenos Aires – 26. lokakuuta 1973) oli argentiinalainen roomalaiskatolinen piispa. Hänet vihittiin salesiaanien papiksi 17. kesäkuuta 1916 ja nimitettiin Viedman hiippakunnan piispaksi 28. elokuuta 1953. Piispaksi vihkiminen seurasi 25. lokakuuta. Pääkonsekraattorina toimi Mario Zanin, jota avustivat Emilio Sosa Gaona ja Vladimiro Boric Crnosija. Borgatti asetettiin virkaansa 31. lokakuuta.Catholic-Hierarchy.org: Bishop José Borgatti, S.D.B. Borgatti osallistui Vatikaanin toiseen kirkolliskokoukseen. Hän toimi hiippakuntansa johdossa kuolemaansa saakka. == Lähteet == Luokka:Argentiinalaiset papit Luokka:Katoliset piispat Luokka:Vuonna 1891 syntyneet Luokka:Vuonna 1973 kuolleet
Arrows & Anchors

__NOTOC__ Arrows & Anchors on yhdysvaltalaisen rock-yhtye Fair to Midlandin neljäs studioalbumi, joka julkaistiin 12. heinäkuuta 2011. Albumi debytoi Yhdysvalloissa Billboard 200 -listan sijalla 65. == Kappaleet == # # # # # # # # # # # # # # # Kappaleet on säveltänyt Fair to Midland ja sanoittanut Darroh Sudderth. == Kokoonpano == * Darroh Sudderth – laulu * Cliff Campbell – kitara * Jon Dicken – basso * Brett Stowers – rummut * Matt Langley – koskettimet == Arvostelut == * Allmusic: AllMusic review * Sputnikmusic: Sputnikmusic: Emeritus review == Aiheesta muualla == * decoymusic.com * discogs.com == Lähteet == Luokka:Fair to Midlandin albumit Luokka:Vuoden 2011 albumit Luokka:Joe Barresin tuottamat albumit
DJ Screw

DJ Screw (oikealta nimeltään Robert Earl Davis, Jr., 20. heinäkuuta 1971 – 16. marraskuuta 2000) oli yhdysvaltalainen hip hop DJ. Hänet tunnetaan sittemmin popularisoituneen Chopped and Screwed -miksaustyylin keksijänä, sadoista "Chaptereiksi" kutsutuista mixtapeistaan ja Screwed Up Click -kollektiivin johtohahmona. Davis löydettiin marraskuussa 2000 kuolleena äänitysstudioltaan, ja myöhemmin kuolinsyyksi varmistui kodeiinipohjaisen yskänlääkkeen ja alkoholin yliannostus. ==Tuotanto== ===Albumit=== Vuosi Albumin Nimi Levy- yhtiö 1995 All Screwed Up Big Tyme Records 1995 3 'n the Mornin', Pt. 1 Big Tyme Records 1996 3 'n the Mornin', Pt. 2 Big Tyme Records 1996 I Wanna Get High with Blanksta Big Time 1999 All Work No Play Reliant Entertainment 2001 The Legend Big Tyme Records 2002 All Work No Play, Vol. 2 Reliant Entertainment 2002 Sentimental Value Wreckless Entertainmen 2002 As the World Turns Slow Wreckless Entertainment 2004 June 27 Screwed Up Texas 2004 The Final Chapter Screwed Up Click 2004 N 2 Deep Screwed Up Click 2004 Screw Tape in the Deck T.J. Music 2005 Soldiers United for Cash, Pt. 2 Starz Music 2005 Screw Tape in the Deck, Vol. 2: Texas to the World Bcd 2005 Playaz Nite Screwed Up Click 2005 Greatest Hits Screwed Up Click 2005 11-16-00 Screwed Up Click 2005 Trilogy: A DJ Screw Memorial Bcd 2005 Anniversary Day Wreckless Entertainment 2006 Syrup City Ballas Screwed Bcd 2006 Apt 100: Where It All Began Oar 2006 The Best of the Best, Vol. 2 Screwed Up Click 2006 Screw Tape in the Deck, Pt. 3: Final Chapter Bcd 2006 Royalty of Rap Bcd 2007 11-16-00, Vol. 2 Screwed Up Click 2007 DJ Screw Mix Bcd 2008 Best of the Best, Vol. 1 Screwed Up Click 2008 Fallen Soldiers Screwed Up Click 2008 Best of the Best, Vol. 3 Screwed Up Click 2008 11-16-00, Vol. 3 Screwed Up Click 2010 Forever Screwed Up Click Entertainment == Lähteet == Luokka:Yhdysvaltalaiset DJ:t Luokka:Vuonna 1971 syntyneet Luokka:Vuonna 2000 kuolleet
Sukaskärpäset

Sukaskärpäset (Muscidae) on kärpästen heimo. Sukaskärpästen tunnetuin laji on huonekärpänen (Musca domestica). Ne ovat pönäköitä, mustia tai harmaita kärpäsiä, joissa voi olla tummempia kuvioita. Sukaskärpästen toukat käyttävät ravinnokseen kaikenlaisia eloperäisiä jätteitä. Aikuiset voivat joskus nauttia kukkien mettä, jos se on helposti tarjolla. Muutamat lajit imevät verta tasalämpöisistä eläimistä. Heimoon kuuluu lähes 4000 lajia, jotka on jaettu sataan sukuun. == Lähteet == == Aiheesta muualla == * http://www.otokka.linkisti.net/?ACT=comments&Pic;=374 Luokka:Kärpäset
M2 (moottoritorpedovene)

M2 oli Irlannin laivaston moottoritorpedovene. Aluksen tilasi alun perin Latvian laivasto 16. toukokuuta 1939 John I. Thornycroft and Companyltä. Sen köli laskettiin 29. syyskuuta Thornycroftin Hampton-on-Thamesin veneveistämöllä telakkanumerolla 2464. Irlannin valtio lunasti aluksen, koska Latvia joutui Neuvostoliiton miehittämäksi.Adams, Thomas A. s. 43 Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin. Aluksen apumoottorina oli Thornycroftin RA/4, joka mahdollisti peruuttamisen.Adams, Thomas A. s. 42 Aluksen koeajot aloitettiin 4. heinäkuuta 1940. Alus luovutettiin 8. heinäkuuta Irlannille, jonka laivastoon se liitettiin ensimmäisenä päällikkönään luutnantti A. Thompson. Se saapui Irlantiin vielä heinäkuussa.">McIvor, Aidan s. 225 Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi. == Lähteet == * * * === Viitteet === Luokka:Irlannin laivaston sotalaivat Luokka:Thornycroftin valmistamat alukset
GNOME Files

GNOME Files (myös nimellä Nautilushttps://wiki.gnome.org/action/show/Apps/Files?action=show&redirect;=Apps%2FNautilus) on GNOME-ympäristön virallinen tiedostonhallintaohjelma, joka on ollut GNOME:ssa versiosta 2.0. Ohjelma on julkaistu LGPL-lisenssillä. == Historia == Nautilus on julkaistu ensimmäisen kerran vuonna 2001 ja sen kehitys on jatkunut siitä lähtien. * Versio 1.0 julkaistiin 13. maaliskuuta 2001. * Versio 2.0 oli portti GTK+ 2.0:aan. * Versio 2.2 sisälsi muutoksia, jotka paransivat käytettävyyttä. * Versiossa 2.4 työpöytäkansion sijainti muutettiin ~/Työpöytä-kansioon (~ viittaa käyttäjän omaan kansioon /home/käyttäjä). * GNOME:n versiossa 2.6 Nautilus siirtyi avaruudelliseen (oliometaforan) malliin * GNOME:n versiossa 2.14 esiteltiin Nautilus, joka tarjosi tiedostojen haun ja mahdollisuuden tallentaa hakuja virtuaalisina kansioina. * Versio 2.24 toi lisää ominaisuuksia, kuten välilehdet. * GNOME:n versiossa 2.30 avaruudellinen malli vaihtui navigaatiomalliin == Toimintamallin muutokset == Ohjelma on vaihtanut toimintamallia oliometaforaan, jota muun muassa Computerworldin Nicholas Petreley kritisoi. Väitteiden mukaan avaruudellinen (oliometafora) on uusille käyttäjille helpompi ymmärtää johtuen suorasta esitys- ja käsittelytavasta, joka tekee hakemistojen käsitteen helpommin ymmärrettäväksi. Toimintamalli muuttui navigaatiomalliin ja lisäsi jaetut näkymät GNOME:n versiossa 2.30. == Lähteet == Luokka:GNOME Luokka:Vapaat ohjelmistot Luokka:Tiedostonhallintaohjelmat Luokka:Linux-ohjelmat
M3 (moottoritorpedovene)

M3 oli Irlannin laivaston moottoritorpedovene. Irlanti tilasi aluksen 16. toukokuuta 1939 John I. Thornycroft and Companyltä. Sen köli laskettiin 11. syyskuuta Thornycroftin Hampton-on-Thamesin veneveistämöllä telakkanumerolla 2463. Alus valmistui 23. huhtikuuta 1940 ja sen koeajot päättyivät 18. heinäkuuta.Adams, Thomas A. s. 44 Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.Adams, Thomas A. s. 42 Alus luovutettiin 25. heinäkuuta Irlannille. Aluksen ensimmäinen päällikkö luutnantti J. Flynn asetti aluksensa laivaston palvelukseen 25. heinäkuuta. Aluksen matkatessa Irlantiin Britannian kuninkaallisen laivaston moottoritorpedoveneiden suojaamana se joutui Isle of Manin edustalla Saksan ilmavoimien koneiden maaliksi. Alus oli lähellä tuhoutumista. Se saapui 1. elokuuta Haulbowlinen laivastotukikohtaan, jossa Irlannin rannikkotykistö avasi tulen liputonta alusta kohti.">McIvor, Aidan s. 225 Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi. == Lähteet == * * * === Viitteet === Luokka:Irlannin laivaston sotalaivat Luokka:Thornycroftin valmistamat alukset
M4 (moottoritorpedovene)

M4 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 17. helmikuuta 1941 Thornycroftin Hampton-on-Thamesin veneveistämöllä telakkanumerolla 2492. Sen koeajot päättyivät 5. lokakuuta 1942. Alus luovutettiin 2. joulukuuta Irlannille. Aluksen ensimmäinen päällikkö luutnantti H. Austin asetti aluksensa laivaston palvelukseen 3. joulukuuta. Se saapui 1. elokuuta Haulbowlinen laivastotukikohtaan.Adams, Thomas A. s. 44McIvor, Aidan s. 225 Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.Adams, Thomas A. s. 42 Alus myytiin 3. heinäkuuta 1950 eversti J. Fitzmauricelle, joka muutti sen asuntoproomuksi. == Lähteet == * * * === Viitteet === Luokka:Irlannin laivaston sotalaivat Luokka:Thornycroftin valmistamat alukset
M5 (moottoritorpedovene)

M4 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 2. toukokuuta 1940 Thornycroftin Hampton-on-Thamesin veneveistämöllä telakkanumerolla 2493. Alus laskettiin vesille 12. kesäkuuta 1941. Sen koeajot päättyivät 23. joulukuuta 1942 ja se luovutettiin aluksen ensimmäiselle päällikölle aliluutnantti McKenna, joka asetti aluksensa laivaston palvelukseen Tilburyssä. Se saapui 4. tammikuuta 1943 Cobhiin.Adams, Thomas A. s. 44McIvor, Aidan s. 225 Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls-Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.Adams, Thomas A. s. 42 Alus myytiin 3. heinäkuuta 1950 eversti J. Fitzmauricelle, joka muutti sen asuntoproomuksi. Aluksessa todettiin kuitenkin lahoa, mikä esti muutostyöt. == Lähteet == * * * === Viitteet === Luokka:Irlannin laivaston sotalaivat Luokka:Thornycroftin valmistamat alukset
Katsuyuki Nagasuka

Katsuyuki Nagasuka (, s. 8. syyskuuta 1981, Fukuoka, Japani) on japanilainen ratamoottoripyöräilijä. Hän toimii Yamahan tehdastallin testikuljettajana. Testikuljettajan työn ohella Nagasuka ajaa vakituisesti Japanin kansallista mestaruussarjaa. ==MotoGP-ura== 2000-luvun alussa Nagasuka osallistui villillä kortilla kolmeen 250-kuutioisten osakilpailuun. 2011 sai tilaisuuden ajaa tehdastallin riveissä Malesian osakilpailussa kauden toiseksi viimeisessä kilpailussa, kun tallin ykköskuljettaja Jorge Lorenzo oli sivussa murrettuaan sormensa. Nagasukasta tuli ainoa kilpailuun osallistunut Yamaha-kuljettaja, kun myös toinen vakiokasvo Ben Spies joutui jättämään leikin kesken ennen aika-ajoja. Itse kilpailu jäi lopulta vain yhden kierroksen mittaiseksi, kun traagisessa onnettomuudessa italialainen Marco Simoncelli menehtyi jäätyään kanssakilpailijoiden yliajamaksi. Lorenzo ei pystynyt osallistumaan myöskään kauden päätöskilpailuun Valenciassa, joten Nagasuka sai toisen tilaisuuden. Suoritus paranikin huomattavasti Malesiasta, ja erinomainen kuudes sija toi hänelle uransa ensimmäiset pisteet MotoGP-luokassa. ==Aiheesta muualla== *Profiili MotoGP:n sivustolla Luokka:Japanilaiset ratamoottoripyöräilijät Luokka:Vuonna 1981 syntyneet Luokka:Elävät henkilöt
M6 (moottoritorpedovene)

M6 oli Irlannin laivaston moottoritorpedovene. Irlanti tilasi aluksen lokakuussa 1939 John I. Thornycroft and Companyltä. Sen köli laskettiin 15. toukokuuta 1940 Thornycroftin Hampton-on-Thamesin veneveistämöllä telakkanumerolla 2494. Alus laskettiin vesille 26. kesäkuuta 1941. Sen koeajot päättyivät 24. helmikuuta 1943, jolloin alus luovutettiin ensimmäinelle päällikölleen luutnantti T. A. Hamiltonille palvelukseen asetettavaksi.Adams, Thomas A. s. 44McIvor, Aidan s. 225 Aluksessa oli kaksinkertainen mahonkirunko, ja siinä oli kylkikaaria tiheässä. Aluksen kolmas teakvuoraus oli pohjassa peittämässä kylkikaaria. Sen voimanlähteenä oli neljä Rolls- Roycen V6-moottoria Thornycroftin RY/12-asennuksina, ja ne oli kytketty pareittain kahteen akseliin.Adams, Thomas A. s. 42 Alus myytiin 15. syyskuuta 1948 eversti J. Fitzmauricelle, joka muutti sen asuntoproomuksi. == Lähteet == * * * === Viitteet === Luokka:Irlannin laivaston sotalaivat Luokka:Thornycroftin valmistamat alukset
Vartiolaiva

Vartiolaiva on pienehkö yleiskäyttöinen partioalus tai saattaja. Aluksia käytetään valtion merialueiden ja merirajan valvontaan. Maasta riippuen kyseessä voi olla kevyesti aseistettu sota-alus, tai mahdollisesti kriisitilanteessa aseistettavissa. == Vartiolaivat Suomessa == Suomessa rajavartiolaitoksen käytössä on nykyään kolme vartiolaivaa (Uisko, Tursas, Turva). Alukset on kriisitilanteessa aseistettavissa ja alistettavissa merivoimille. Normaalioloiossa aluksilla ei ole kiinteää aseistusta. Vartiolaivoilla on kalustoa ympäristövahinkojen, kuten öljyvuotojen torjuntaan. *
Jaroslavlin asema

Jaroslavlin asema ( tai Станция Москва-Пассажирская-Ярославская, Stantsija Moskva-Passažirskaja-Jaroslavskaja, ’Moskovan Jaroslavlin matkustaja-asema’) on yksi Moskovan suurista henkilöliikenteen rautatieasemista. Sieltä liikennöidään vilkkaasti sekä kauko- että lähijunilla lähinnä pohjoiseen, koilliseen ja itään. Jaroslavlin asema on muun muassa Siperian halki Vladivostokiin johtavan yli 9 000 kilometriä pitkän Siperian radan läntinen pääteasema. Aseman kapasiteetti on noin 300 junaa päivässä. == Sijainti == Jaroslavlin asema sijaitsee Komsomolskaja-aukion laidalla Moskovan ydinkeskustan koillispuolella, 3,4 kilometriä Punaiselta torilta koilliseen. Saman aukion laidalla sijaitsee kaksi muutakin Moskovan päärautatieasemaa. Vieressä on Leningradin asema, joka on länteen suuntautuvan liikenteen pääteasema (esimerkiksi Pietarin ja Helsingin junat). Aukion eteläpuoliselta Kazanin asemalta liikennöidään idän, kaakon ja etelän suuntiin. Lähin metroasema on Komsomolskaja (linjat 1 ja 5). == Historia== Aiemmin, vuosina 1907-1936 Jaroslavlin asema tunnettiin myös nimellä Pohjoinen asema () tai Pohjoisen rautateiden asema. Tällä viitattiin Moskovan seudun pohjoispuolella sijaitseviin rautateihin, jotka nykyäänkin Venäjän rautateiden organisaatiossa kuuluvat Jaroslavlista johdetun alueellisen Severnaja železnaja doroga -yhtiön vastuulle. == Lähteet == == Aiheesta muualla == * Moskovan Jaroslavlin aseman tietoja, mm. aseman pohjapiirros, aikataulut, lippumyymälän tiedot yms (moscow.ru) * Moskovan matkustustiedote: varovaisuutta asemilla! (formin.fi) * Venäjän rautateiden matkustajaliikenteen sivut, sis. aikatauluhaku (pass.rzd.ru) * Moskovan Jaroslavlin aseman lähijunien asemakaavio (pass.rzd.ru) * Jaroslavlin aseman lähijunien haku (yandex.ru) * Kaukojunien aikatauluhaku Moskovan Jaroslavlin asemalle (poezda.net) * , (parovoz.com) Luokka:Moskovan rautatieasemat Luokka:1860-luvulla rakennetut rautatieliikennepaikat
Stage diving

Stage divingissä artisti (tai joku yleisöstä) hyppää lavalta yleisön joukkoon ja yleisö ottaa hänet käsillään vastaan. Usein oletuksena on, että yleisö kannattelee häntä käsillään (niin sanottu crowd surfing) ja kantaa hänet lopulta takaisin lavalle. Monet muusikot ovat tehneet stage divingistä osan esiintymistään. Iggy Popin katsotaan usein tehneen stage divingistä suositun ilmiön rock-musiikissa. Stage diving voi aiheuttaa vakavia vammoja sekä hyppääjälle että yleisön jäsenille. ==Katso myös== *Crowd surfing Luokka:Musiikkitapahtumat de:Crowdsurfing#Stagediving
Sosiaalipoliittinen yhdistys

Sosiaalipoliittinen yhdistys (ruots. Socialpolitiska Föreningen) on vuonna 1909 perustettu tieteellinen seura, jonka tavoitteena tehdä tunnetuksi suomalaista sosiaalipolitiikkaa ja vaikuttaa sen kehitykseen. Sosiaalipoliittinen yhdistys kehittää myös toimintansa kautta sosiaalipolitiikkaa ja sen tutkimusta sekä pyrkii herättämään tieteellistä keskustelua alallaan. Yhdistys julkaisee yhdessä Sosiaalityön tutkimuksen seuran kanssa neljästi vuodessa ilmestyvää Janus-lehteä.Sosiaalipoliittinen yhdistys ry. Sosiaalipoliittinen yhdistys ry. Viitattu 24.12.2013 == Historia == Sosiaalipoliittisen yhdistyksen historia alkaa vuodesta 1908, jolloin sen perustamista alettiin valmistella. Virallisesti Sosiaalipoliittinen yhdistys perustettiin vuonna 1909 nimellä Suomen Työväensuojelus- ja Sosiaalivakuutusyhdistys – Föreningen för Arbetareskydd och Socialförsäkring i Finland. Alkuvuosinaan yhdistys mm. edusti Suomen suurruhtinaskuntaa kansainvälisissä sosiaalipolitiikan kokouksissa. Itsenäisen Suomen synnyttyä yhdistys kokosi poliittisesti ja sosiaalisesti kuohuvan maan kehittämisestä kiinnostuneita kansalaisia joskus paremmalla, joskus heikommalla menestyksellä. Sodan jälkeen yhdistys pyrki aktiivisesti vaikuttamaan sosiaalipolitiikan kehitykseen Suomessa mm. laatimalla 60-luvun sosiaalipoliittista ohjelmaa. Sosiaalipoliittinen yhdistys on 1970-luvun lopulta alkaen järjestänyt vuosittain Sosiaalipolitiikan päiviä. == Lähteet == == Kirjallisuutta == * == Aiheesta muualla == * Kotisivut Luokka:Suomalaiset tiedeyhdistykset‎
Yves Bescond

Yves-Marie-Henri Bescond (19. toukokuuta 1924 – 23. elokuuta 2018) oli ranskalainen roomalaiskatolinen piispa. Hänet vihittiin papiksi 29. kesäkuuta 1949 ja nimitettiin Corbeilin hiippakunnan vihkipiispaksi sekä Aquae Thibilitanaen titulaaripiispaksi 26. tammikuuta 1971. Piispaksi vihkiminen seurasi 28. maaliskuuta. Pääkonsekraattorina toimi Louis-Paul-Armand Simonneaux, jota avustivat Albert Malbois ja Robert-Jacques-Victor Frossard.Catholic-Hierarchy.org: Bishop Yves-Marie-Henri Bescond Bescond sai 12. heinäkuuta 1979 nimityksen Meaux’n hiippakunnan vihkipiispaksi, jona hän toimi, kunnes erosi 20. lokakuuta 1986. == Lähteet == Luokka:Ranskalaiset piispat Luokka:Katoliset piispat Luokka:Vuonna 1924 syntyneet Luokka:Vuonna 2018 kuolleet
Ene Mihkelson

Ene Mihkelson (21. lokakuuta 1944 Imavere vald, Viljandimaa – 20. syyskuuta 2017) oli virolainen kirjailija. Mihkelson opiskeli kirjallisuutta Tarton yliopistossa. Hän työskenteli opettajana ja sen jälkeen tutkijana Viron kirjallisuuden museossa. ==Literature== Mihkelson julkaisi ensimmäisen kirjallisen tuotteensa 1967. Ensimmäisen runokokoelmansa hän julkaisi kuitenkin vasta 1978. Hänen isänsä vastusti 1900-luvun puolivälissä neuvostojoukkojen läsnäoloa maassa, minkä vuoksi Mihkelsonia ei hyväksytty. Neuvostoliiton hajoamisen jälkeen Mihkelson julkaisi kymmenen runoantologiaa. Hänen runoissaan ei ole metriikkaa, rytmiä eikä loppusointuja, mutta niissä on yllättäviä inversioita. Ne tunnetaan intensiivisyydestään, allegorioistaan ja metafyysisistä aiheistaan. Mihkelson julkaisi myös neljä romaania, kokoelman kritiikkiesseitä (Kirjanduse seletusi) ja novellikokoelman (Surma sünnipäev'). Mihkelsonin teoksissa on usein viittauksia hänen lapsuuteensa, jonka hän vietti piileskelyssä, Viron kansantarustoon ja Viron historiaan. Hänelle myönnettiin vuonna 2006 Herder-palkinto. ==Suomennetut teokset== * * == Muita teoksia == === Runokokoelmia === * Selle talve laused (1978) * Ring ja nelinurk (1979) * Algolekud (1980) * Tuhased tiivad (1982) * Igiliikuja (1985) * Tulek on su saatus (1987) * Elujoonis (1989) * Võimalus õunast loobuda (1990) * Hüüdja hääl. Luuletusi 1988–1991 (1993) * Pidevus neelab üht nuga (1997) * Kaalud ei kõnele: valitud luuletusi 1967–97 (2000) * Uroboros, (2004) === Romaaneja === * Matsi põhi (1983) * Kuju keset väljakut (1983) * Korter (1985) * Nime vaev (1994) * Surma sünnipäev. Novelle ja laaste (1996) * Ahasveeruse uni (2001) === Artikkeli- ja arvostelukokoelma === * Kirjanduse seletusi. Artikleid ja retsensioone 1973–1983 (1986) ==Lähteet== Luokka:Virolaiset runoilijat Luokka:Virolaiset kirjailijat Luokka:Vuonna 1944 syntyneet Luokka:Vuonna 2017 kuolleet
Albert Malbois

Albert-Georges-Yves Malbois (17. marraskuuta 1915 Versailles – 12. helmikuuta 2017 Saint-Germain-en-Laye) oli ranskalainen roomalaiskatolinen piispa. Hänet vihittiin papiksi Versailles’n hiippakuntaan 29. kesäkuuta 1938 ja nimitettiin sen vihkipiispaksi sekä Altavan titulaaripiispaksi 9. maaliskuuta 1961. Piispaksi vihkiminen seurasi 22. huhtikuuta. Pääkonsekraattorina toimi Alexandre-Charles-Albert-Joseph Renard, jota avustivat Roger Jean Fernand Michon ja Jacques-Eugène-Louis Ménager.Catholic-Hierarchy.org: Bishop Albert- Georges-Yves Malbois Malbois sai 9. lokakuuta 1966 nimityksen Corbeilin hiippakunnan piispaksi, jona hän toimi, kunnes erosi tehtävistään 13. syyskuuta 1977. Hän osallistui Vatikaanin toiseen kirkolliskokoukseen. == Lähteet == Luokka:Ranskalaiset piispat Luokka:Katoliset piispat Luokka:Vuonna 1915 syntyneet Luokka:Vuonna 2017 kuolleet Luokka:Yli satavuotiaiksi eläneet ranskalaiset
Nyan Cat

thumb|right|Nyan Cat Nyan Cat on huhtikuussa 2011 Internet-ilmiöksi noussut YouTube-video. Videossa on iloinen värikkään sateenkaaren peräänsä jättävä harmaan vaaleanpunainen kissa, ja taustalla soi japanilainen popmusiikki. Video oli YouTuben viidenneksi katsotuin vuonna 2011. Kissan kehona on Pop- Tarts-leivonnainen. == Alkuperä == === GIF-animaatio === 2\. huhtikuuta 2011 25-vuotias texasilainen Christopher Torres julkaisi omalla www-sivustollaan GIF-animaation kissasta. Myöhemmin Christopher teki lisäyksiä kissaan LiveStream-keskustelujen pohjalta. === Musiikki === Alkuperäisen version kappaleesta latasi ”daniwell”-niminen käyttäjä japanilaiselle Nico Nico Douga -videosivustolle. Sittemmin samaisella sivustolla oleskeleva käyttäjä ”Momo Momo” remiksasi kappaleen lisäten siihen toistuvan sanan nyan. Japanissa nyan on kissan ääntelyä tarkoittava onomatopoeia. Kappaleen lauluraita on tehty Vocaloid-ohjelman tapaisella Utau-laulusyntetisaattorilla. Yleisen harhaluulon mukaan laulu on tehty käyttäen Hatsune Mikun (初音ミク) ääntä vaikka laulun äänenä on Momo Momone (桃音モモ). Pelkästään laulu "Nyanyanyanyanyanyanyan" on alun perin Mikun. === Video === Myöhemmin YouTuben käyttäjä ”saraj00n” yhdisti GIF- animaation, Nico Nico Douga -sivustolla sijainneen äänitiedoston ja julkaisi videon YouTubessa 5. huhtikuuta. Kolme päivää myöhemmin GIF-animaation luoja Christopher Torres nimesi kissan Nyan Catiksi. Video sai suosiota hetkessä ja nousi Youtuben viidenneksi katselluimmaksi videoksi vuonna 2011. == Lähteet == == Aiheesta muualla == * Nyan Cat * Alkuperäinen video YouTubessa Luokka:Internet-ilmiöt Luokka:IOS-pelit Luokka:Kuvitteelliset kissat
Tania Khalill

Tânia Calil Padis Campos (s. 8. heinäkuuta 1977 São Paulo) on brasilialainen näyttelijä ja televisiojuontaja. Khalill syntyi lastenlääkäri Emiliano Campokselle ja psykologi Terezinha Calille Campos São Paulon Partridge -kaupunginosassa. Hänen taiteilijanimensä Khalill on johdettu hänen sukunimestään Calil. Khalill on toinen kolmesta tyttärestä, ja hän on Espanjan ja Syyrian syntyperäinen. == Lähteet == == Aiheesta muualla == * Luokka:Brasilialaiset näyttelijät Luokka:Vuonna 1977 syntyneet Luokka:Elävät henkilöt
Kanarianmarketta

Kanarianmarketta eli marketta eli pensaspäivänkakkara, toisinaan myös margareeta, (Argyranthemum frutescens, syn. Chrysanthemum frutescens) on asterikasvien heimoon kuuluva laji, joka on kotoisin Kanariansaarilta. Kasvia viljellään koristekasvina muun muassa kesäkukkana. Kanarianmarketalla on alalaji rihmakanarianmarketta eli ripsumarketta (Argyranthemum frutescens subsp. foeniculaceum), johon on yhdistetty joskus lajina pidetty tipsumarketta (Argyranthemum anethifolium). == Ulkonäkö == Kanarianmarketta kasvaa keskimäärin 40–50 senttimetriä korkeaksi. Se haaroo ja kasvattaa kukkia runsaasti. Mykerökukat ovat väriltään useimmin valkoisia tai keltaisia. Viljeltynä kanarianmarketta kukkii kesäkuusta syksyyn. == Lähteet == == Aiheesta muualla == * Suomen Lajitietokeskus: Kanarianmarketta – Argyranthemum frutescens * ITIS: Argyranthemum frutescens * United States Department of Agriculture (USDA): Argyranthemum frutescens Luokka:Asterikasvit Luokka:Kanariansaarien kasvit
Vampires Everywhere!

Vampires Everywhere! on yhdysvaltalainen rock- ja screamo-tyylistä musiikkia soittava yhtye, joka on kotoisin Kaliforniasta, Hollywoodista. He ovat julkaisseet yhden EP:n, Lost in the Shadows (2010), sekä kaksi albumia: Kiss the Sun Goodbye (2011) ja Hellbound and Heartless (2012). == Jäsenet == * Michael "Vampire" Orlando – laulu * DJ "Black" Blackard – kitara * Frankie Sil – basso * Joshua "J.J. Gun" Ingram – rummut == Diskografia == === Albumit === * Kiss the Sun Goodbye (2011) * Hellbound and Heartless (2012) * Ritual (2016) === Singlet/EP:t === * 2010: Lost in the Shadows * 2010: Undead Heart * 2012: Drug of Choice * 2012: I Can't Breathe * 2014: "Lies Spread Like Fire" * 2014: "Until I Bleed" * 2014: "The Killing Lights" * 2016: "Take Me to Church" (Hozier Cover) == Aiheesta muualla == * Luokka:Yhdysvaltalaiset post-hardcore- yhtyeet Luokka:Yhdysvaltalaiset hardcore punk -yhtyeet Luokka:Yhdysvaltalaiset metalcore-yhtyeet Luokka:Yhdysvaltalaiset industrial metal -yhtyeet Luokka:Yhdysvaltalaiset alternative metal -yhtyeet Luokka:Horror punk
Turun tuomiokirkon nuorisokuoro

Turun tuomiokirkon nuorisokuoro () on suomalainen kuoro, joka koostuu 14–30-vuotiaista laulajista. Heitä kaikkia yhdistää halu musisoida ja toteuttaa musiikkia sekä kotikirkossaan Turun tuomio­kirkossa että muualla. Kuoro järjestää säännöllisesti ensemble- eli yhtye­laulun kursseja. Kuoron ohjelmisto on laaja ja monipuolinen ulottuen gospel- ja musikaalisävelmistä vanhaan musiikkiin ja suuriin teoksiin. Kuoro on osallistunut muun muassa J. S. Bachin Matteus-passion toteutuksiin, sekä barokki- että Bach-Mendelssohn -versiot). Se on ollut mukana myös Ariel Ramirezin latinovaikutteisten Missa Criollan sekä Navidad Nuestra -teosten toteutuksessa yhteistyössä eri kuorojen ja orkesterien kanssa. Esiintymismatkat suuntautuvat usein ulkomaille. Kuoro on esiintynyt muun muassa Pietarissa, Tartossa ja Göteborgissa. Korkean musiikillisen tason lisäksi kuoron toisena tärkeänä elementtinä huumori sekä musiikin ja yhdessäolemisen hauskuus. Kuoron yhteyteen on myös kehkeytynyt käsikelloyhtye Hups!, joka soittaa englantilaisen tradition mukaisia pronssikelloja. Kuoron sisään on muodostunut myös useita vokaaliensemblekokoonpanoja, jotka osallistuvat kilpailuihin ja esiintyvät myös itsenäisesti. Kuoron perustaja ja taiteellinen johtaja on Turun tuomiokirkon kanttori Anu Åberg. Luokka:Suomalaiset nuorisokuorot
Urheiluteippi

Urheiluteippi on urheilijoiden vammojen ehkäisyyn ja hoitamiseen käytetty teippi. Teippiä on sekä kovaa teippiä, joka ei jousta, että joustavaa kinesioteippiä.Koivuranta, Riitta: Teipillä kuntoon. Helsingin Sanomat 27.10.2011, s. B 9. Perinteinen kova urheiluteippi sopii esimerkiksi nivelten tukemiseen. Tekstiilipinnan ja pitävän liiman ansiosta teippiä käytetään myös muun muassa hiertymien ehkäisyyn. Kinesioteipillä pyritään vähentämään kipua, ja lisäksi sen uskotaan elvyttävän aineenvaihduntaa, lisäävän liikkuvuutta ja parantavan lihastoimintaa. Toisin kuin perinteinen urheiluteippi, se ei tue tai rajoita nivelten liikkuvuutta. Teippi on ohutta ja läpäisee hien, mutta kestää peseytymisen. Se pysyy paikallaan muutamasta päivästä aina useaan viikkoon. Kinesioteippiä käyttävät hoitovälineenä erityisesti fysioterapeutit. Lääketieteellistä näyttöä kinesioteipin tehosta ei ole, ja siksi sen vaikutuksen uskotaan perustuvan ainakin osittain lumevaikutukseen. ==Lähteet== Luokka:Urheilulääketiede Luokka:Teipit
Kinesioteippi

thumb|Kinesioteippiä niskassa Kinesioteippi, tunnetaan myös nimellä kinesiologiateippi tai ihmeteippi, on kivunlievitykseen käytetty teippi. Se on materiaaliltaan elastista puuvillateippiä, jonka akryyliliimapinta pitää teipin iholla paikoillaan. Kinesioteippiä käytetään urheiluvammojen ja erilaisten kipujen hoitoon.Tietoa kinesioteippauksesta . Kinesioteippishop. Luettu 12.8.2015 Kinesioteipin vaikutuksista ei juuri ole tieteellistä näyttöä. Vuoden 2012 tutkimuskoonnin perusteella yhdessäkään tutkimuksessa ei löydetty näyttöä kinesioteippauksen vaikutuksesta kivunlievitykseen. ==Käyttö== Kinesioteippiä käytetään yleisimmin urheiluvammojen kuntoutukseen ja lihaskipujen sekä lihassärkyjen lievittämiseen. Teippi antaa tukea ja varmistaa oikean liikeradan häiritsemättä verenkiertoa. Kinesioteippiä käytetään usein myös urheiluvammojen ennaltaehkäisyssä, sillä sen avulla voidaan varmistua nivelen liikeradasta ja välttää haitallisia ääriasentoja. Teipin kompressiovaikutus voi auttaa turvotuksen lievittämisessä. Kinesioteippiä voidaan myös käyttää leikkaus- ja muiden arpien hoidossa.Management of Scar Tissue Kim Rock Stockheimer. Luettu 13.10.2015 ==Teipin alkuperä== Japanilaiset olympiaurheilijat käyttivät kinesioteippiä ensimmäisen kerran olympialaisissa vuonna 1988, mutta teippaus on vasta viime vuosina levinnyt eurooppalaisten urheilijoiden keskuuteen. Vuonna 2008 Pekingin olympialaisissa lahjoitettiin 50 000 rullaa kinesioteippiä olympiaurheilijoille . Vuoden 2008 jälkeen kinesioteippi on levinnyt laajalle, ja se on nykyisin suosittua maailmanlaajuisesti huippu-urheilijoiden keskuudessa – mm. maantiepyöräilijä Lance Armstrong ja jalkapalloilijat Gareth Bale, Gianluigi Buffon ja Mario Balotelli ovat vannoutuneita kinesioteipin puolestapuhujia. ==Lähteet== ==Aiheesta muualla== * * Luokka:Urheilulääketiede Luokka:Teipit Luokka:Seulonnan keskeiset artikkelit
Burga

Burga () on maalaiskunta ja sen keskuskylä Novgorodin alueen Malaja Višeran piirissä Venäjällä. Kylä sijaitsee Moskovan ja Pietarin välisen pääradan varrella 18 kilometriä Malaja Višerasta kaakkoon. Kunnan pinta-ala on 1207 neliökilometriä. Kylässä on 900 ja kunnassa 2300 asukasta (vuonna 2009). Burgan kunta rajoittuu pohjoisessa Ljubytinon piiriin, idässä Malaja Višeran piirin Verebjen kuntaan, etelässä Kresttsyn ja Novgorodin piireihin sekä lännessä Malaja Višeran kaupunkikuntaan. Pinta-alasta 92,3 % on metsää ja 5,2 % maatalousmaata. Alueen läpi virtaa Mstajoki. Pohjoisessa on laajoja suoalueita. Keskuskylän lisäksi kuntaan kuuluu 61 kylää: Barašiha, Bolšoje Lanovštšino, Bor, Borok, Borovki, Burtseva Gora, Devkino, Dobraja Voda, Dora, Dubki, Dvorištši, Gorki, Gornetskoje, Grebla, Iljitševo, Kamenka, Karpina Gora, Klenino, Klimkovo, Konkovo, Kortšažiha, Krasnaja Gorka, Krasnjonka, Krasnoje, Krasnyi Berežok, Krivoje Koleno, Ljubtsy, Lopoten, Maloje Pehovo, Medved, Mstinski Most, Nikolskoje, Nižnije Gogolitsy, Nižnije Tikuly, Novoje Zamotajevo, Novyje Morozitši, Olhovets, Parni, Peremyt, Podseki, Pryškino, Russkaja Olhovka, Šeljaiha, Seregiž, Sjuiska, Sokolovo, Sosnitsy, Staroje Zamotajevo, Staryje Morozovitši, Suriki, Uvary, Ujezža, Verhnije Gogolitsy, Verhnije Tikuly, Viniha, Vlitški, Vystavka, Zaharovo, Zaholovje, Zamošje ja Zmejevo. Mstajoen rannoilla on ollut 1600-luvulla syntynyttä karjalaisasutusta. 1800-luvun puolivälissä karjalaisten asuttamia kyliä olivat muun muassa Gornetskoje, Gorki, Dubki, Pryškino, Sosnitsy ja Ljubtsy. Jo tuolloin seudun karjalaiset osasivat karjalan lisäksi myös venäjää. Samoissa kylissä asui vanhauskoisia. 1900-luvun alussa laaditussa Novgorodin läänin karjalaiskylien luettelossa Mstajoen alajuoksun asutusta ei enää mainita. Moskovan ja Pietarin välisellä pääradalla on Burgan, Mstinski Mostin, Sjuiskan ja Krasnjonkan rautatieasemat. Kleninosta, Lopotenista, Parnista ja Mstinski Mostista on linja-autoyhteydet Burgan kautta Malaja Višeraan. Tärkeimpiä työnantajia ovat julkiset palvelut ja liikenne. Lisäksi seudulla toimii useita sahayrityksiä. Lähes kolme neljäsosaa työvoimasta työskentelee kunnan ulkopuolella. Burgassa ja Dvorištšissa on keskikoulut, Mstinski Mostissa alakoulu, Burgassa, Dvorištšissa, Krasnjonkassa, Krasnaja Gorkassa ja Gorkissa kulttuuritalot. Lisäksi on neljä kirjastoa ja kuusi ensiapuasemaa. Nähtävyyksiin kuuluvat muinaiset asuin- ja hautapaikat, 1800-luvulta peräisin olevat Borin, Gornetskojen, Karpina Goran ja Staryje Morozovitšin kirkot sekä vanhat kartanot ja asuintalot. Suunnitteilla olevan Moskovan ja Pietarin välisen nopean rautatieyhteyden on tarkoitus kulkea nykyisen pääradan eteläpuolella. Sen varrella aiotaan rakentaa uusi rautatieasema Burga- Skorostnaja. Moskovan ja Pietarin välinen uusi pikatie on linjattu kunnan eteläosan poikki. Piirin ainut pikatien liittymä sijoitetaan Burgasta Dvorištšin kautta Ljubtsyyn johtavan tien varrelle. ==Lähteet== ==Aiheesta muualla== * Burgan kunnan sivusto * Burgan kunta Malaja Višeran piirin sivustolla Luokka:Malaja Višeran piirin kunnat Luokka:Novgorodin alueen kylät
Planmed

Planmed Oy on yritys, joka suunnittelee, valmistaa ja markkinoi kuvantamislaitteita ja niihin liittyviä tuotteita mammografiaa ja ortopedistä kuvantamista varten. Sen pääkonttori sijaitsee Helsingin Herttoniemessä. Yritys perustettiin vuonna 1989. Yli 98 % tuotannosta viedään ulkomaille noin 70 maahan. Yrityksellä on tytäryhtiö Yhdysvalloissa. == Lähteet == ==Aiheesta muualla== *http://www.planmed.com/ Luokka:Lääketieteellinen diagnostiikka Luokka:Lääketieteellinen tekniikka Luokka:Suomalaiset terveysteknologiayritykset
Perhoslause

Perhoslause on klassinen euklidisen geometrian tulos, joka voidaan määritellä seuraavasti: Piirretään ympyrälle mielivaltainen jänne PQ ja merkitään sen keskipistettä M. Piirretään sitten ympyrälle jänteet AB ja CD siten, että ne kulkevat pisteen M kautta. Muodostetaan janat AD ja BC. Merkitään janojen AD ja PQ leikkauspistettä X ja janojen BC ja PQ leikkauspistettä Y. Nyt M on myös janan XY keskipiste, eli XM=MY Todistus: Piirretään pisteestä X\, normaalit XX'\, ja XX\, janoille AM\, ja DM\,. Vastaavasti piirretään pisteestä Y\, normaalit YY'\, ja YY\, janoille BM\, ja CM.\, Saamme :: \triangle MXX' \sim \triangle MYY',\, : {MX \over MY} = {XX' \over YY'}, :: \triangle MXX \sim \triangle MYY,\, : {MX \over MY} = {XX \over YY}, :: \triangle AXX' \sim \triangle CYY,\, : {XX' \over YY} = {AX \over CY}, :: \triangle DXX \sim \triangle BYY',\, : {XX \over YY'} = {DX \over BY}, Edellisistä yhtälöistä nähdään, että : \left({MX \over MY}\right)^2 = {XX' \over YY' } {XX \over YY}, : {} = {AX.DX \over CY.BY}, : {} = {PX.QX \over PY.QY}, : {} = {(PM-XM).(MQ+XM) \over (PM+MY).(QM-MY)}, : {} = { (PM)^2 - (MX)^2 \over (PM)^2 - (MY)^2}, Koska PM \, = MQ \,, : { (MX)^2 \over (MY)^2} = {(PM)^2 - (MX)^2 \over (PM)^2 - (MY)^2}. Josta saadaan, että MX = MY. \, ==Lähteet== * H. S. M. Coxeter, S. L. Greitzer, Geometry Revisited, MAA, 1967. ==Aiheesta muualla== * The Butterfly Theorem * A Better Butterfly Theorem * Proof of Butterfly Theorem * The Butterfly Theorem * Butterfly Theorem Luokka:Euklidinen geometria
Sabina

Sabina voi tarkoittaa seuraavia: * Sabina, alue Italiassa Rooman koillispuolella, saanut nimensä sabiineista * Sabina, ruotsalainen perunalajike * Sabina, naisen etunimi
Sabina (nimi)

Sabina on naisen etunimi, joka johtuu Italiassa muinoin asuneesta kansasta, sabiineista. Suomessa nimi Sabina on vuoden 2019 loppuun mennessä annettu 1 480 naiselle ja alle kymmenelle miehelle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Sabinan nimipäivä on 27. lokakuuta. == Tunnettuja Sabina-nimisiä == * Poppaea Sabina, keisari Neron toinen puoliso * Sabina Babayeva, oik. Səbinə Babayeva, azerbaidžanilainen laulaja * Sabina Eriksson, toinen rikosepäilyn yhteydessä tunnetuksi tulleista ruotsalaisista kaksosista * Sabina Guzzanti, italialainen näyttelijä, koomikko, ohjaaja, käsikirjoittaja, tuottaja ja kirjailija * Sabina Moya, kolumbialainen keihäänheittäjä * Sabina Sharipova, uzbekistanilainen tennispelaaja * Sabina Spielrein, venäläinen lastenlääkäri ja psykoanalyytikko * Sabina Särkkä, suomalainen malli * Sabina Valbusa, italialainen maastohiihtäjä ==Lähteet== Luokka:Etunimet
Uinnin Suomen-mestaruuskilpailut 1909

Suomen uintimestaruuksista kilpailtiin useammassa eri paikassa ja eri aikoina. Vaasassa 24. - 25. heinäkuuta 100 m vapaauinti, suorat kerroshypyt 1 000 m vapaauinti, ponnahduslauta ja vaihtelevat kerroshypyt. Turussa viikkoa myöhemmin uitiin naisten 100 m ja suorat kerroshypyt ja miesten vesipallo. Lisäksi Tampereella 22. elokuuta ratkaistiin mestaruudet miesten 4 x 50 m viestiuinnissa ja 200 m rintauinnissa, jossa mestaruus jouduttiin jakamaan.Fokus Urheilu 2, sivu 384 == Miehet== === 100 m vapaauinti === Sija Kilpailija Aika 1 Artturi Helenius 1.19,6 2 V. Bremer 1.24,2 3 Jussi Kahma 1.24,6 4 E. Johansson 1.29,1 === 1 000 m vapaauinti === Sija Kilpailija Aika 1 Jarl Wasström 19.09,3 2 J. Hietala 21.08,0 3 A. Ohls 21.32,2 4 J. Svenn 24.32,2 === 200 m rintauinti === Sija Kilpailija Aika 1 Arvo Aaltonen 3.08,0 1 K. Järvinen 3.08,0 3 Herman Cederberg 3.10,5 === 4 x 50 m viesti === Sija Seura Aika 1 Vaasan Uimaseura 2.17,0 2 Tampereen Uimaseura 2.53,0 === Ponnahduslauta === Sija Kilpailija Pisteet 1 Oskar Wetzell 70,50 2 A. Backman 56,85 3 J. Vester 56,60 === Kerroshypyt === Sija Kilpailija Pisteet 1 Oskar Wetzell 71,38 2 Toivo Aro 62,35 === Suorat hypyt === Sija Kilpailija Pisteet 1 Jarl Bjelke 106,75 2 Toivo Aro 102,25 3 Oskar Wetzell 97,00 === Vesipallo === Vesipallomestaruuden voitti Helsingfors Simsällskap voittamalla Turun Urheilunystävät maalein 6-0 (1-0,5-0).Juho Halme: Urheilukalenteri IV 1916-1917 == Naiset == === 100 m vapaauinti === Sija Kilpailija Aika 1 Anna Björkman 1.46,4 2 Regina Kari 1.49,7 3 T. Nurmi 1.54,7 4 O. Haapanen 1.56,0 5 H. Helenius 1.59,0 === Suorat hypyt === Sija Kilpailija Pisteet 1 Walborg Florström 104 2 Anna Björkman 103 == Lähteet == * 01.08.1909 Suomen Urheilulehti no 15 * 24.08.1909 Sosialidemokraatti no 92 ===Viitteet=== Luokka:Vuoden 1909 urheilu Luokka:Uinnin Suomen-mestaruuskilpailut
Pukinjärvi

Pukinjärvi () on Vaasan 34. kaupunginosa. Se on rakentunut 1990-luvulla. Valtaosa tonteista on osoitettu omakotitaloille, joiden lisäksi alueella on myös rivitaloja ja pienkerrostaloja. Vaasan kaupunginhallinnon tilastoalueista Pukinjärvi kuuluu Gerbyn suuralueeseen. Kartta Nimensä alue on saanut sen kupeessa aiemmin sijainneesta Bockin panimosta, jota suomenkieliset vaasalaiset nimittivät ”Pukin panimoksi”. Pukinjärven ensimmäinen asemakaava, joka on arkkitehti Elmar Badermanin laatima, on vahvistettu vuonna 1992. Ennen asuinalueeksi rakentumista Pukinjärven alue on ollut peltoa ja luonnonvaraista metsää. Sieltä ei ole löydetty merkkejä varhaisesta asutuksesta. ==Vesistö== Kaupunginosan itäpuolella sijaitsee Pukinjärvi. Se on alkujaan merenlahti, joka maankohoamisen myötä eristyi merestä järveksi. Sekä Pukinjärven että viereisen Onkilahden pohja on saastunut alueella toimineiden Kemiran ja Puolustusvoimien varikon päästöistä. Nykyisin päästöjä ei enää sallita, mutta vuosisadan mittaan kertynyt myrkkykuorma on edelleen Pukinjärven ja Onkilahden pohjalla, eikä edelleenkään ole selvyyttä, mihin noin viidentoista aarin kokoinen maa-aines olisi mahdollista asianmukaisesti siirtää. Pukinjärven kunnostaminen aloitettiin keväällä 2011, mutta työt keskeytettiin jo samana kesänä esiin tulleiden haitallisten aineiden vuoksi. Alueelta on löydetty esimerkiksi valkoista fosforia, arseenia, kromia, elohopeaa, kuparia ja sinkkiä. ==Väestö== Vuonna 2015 Pukinjärven alueella asui 957 asukasta. Pukinjärven asukkaista äidinkielenään suomea puhui 73,9 %, ruotsia 23,2 % ja muita kieliä 2,9 % vuonna 2015. Alueen työvoimasta opiskelijoita oli 17,9 % ja työttömiä 5,3 % vuonna 2013. == Lähteet == Luokka:Vaasan kaupunginosat Luokka:Gerbyn suuralue Luokka:Vaasan järvet